तीन घंटे से अधिक समय तक चले मुकाबले में दूसरी सीड फेडरर ने 24 एस और 41 विनर्स लगाए जबकि छठी सीड सिलिच ने 16 एस और 45 विनर्स लगाए। फेडरर ने 13 बार में से छह बार सिलिच की सर्विस तोड़ी जबकि क्रोएशियाई खिलाड़ी ने चैंपियन की नौ मौकों में दो बार सर्विस तोड़ी। फेडरर अपनी सर्विस पर अंक जीतने के मामले में सिलिच पर भारी पड़े। उन्होंने पहली सर्विस पर 79 फीसदी और दूसरी सर्विस पर 58 फीसदी अंक बटोरे। सिलिच के लिए यह आंकड़ा 69 और 50 रहा। फेडरर ने निर्णायक सेट में दो बार सिलिच की सर्विस तोड़ कर उनका संघर्ष समाप्त कर दिया।